[Video] Bewerings teen adjunkminister ‘ernstig opgeneem’Mduduzi Manana. Foto: Flickr/Governmentza. Fikile Mbalula, minister van polisie, het bevestig ‘n saak van aanranding is aanhangig gemaak teen Mduduzi Manana, adjunkminister vir hoër onderwys, nadat hy en ŉ vriend glo Sondagoggend twee vroue by Cubana in Fourways aangerand het. Vuyo Mhaga, woordvoerder van die minister, het gesê Mbalula het kennis geneem van die “ontstellende gerugte”. “Die beweerde aanranding het omstreeks 04:00 in die kuierplek plaasgevind. Minister Mbalula neem hierdie aantygings baie ernstig op. Die beskerming van vroue en ander kwesbare groepe is ŉ nommer een prioriteit vir die polisie,” het Mhaga gesê. “Minister Mbalula verwag dat die slagoffer met respek en waardigheid behandel sal word. Hy verwag ook dat die polisie proaktief vir die slagoffer terugvoer sal gee.” Mbalula het bygevoeg dat vroue verdien om liefgehê te word en beskerming by almal te geniet. “Die polisie moet kans gegee word om hierdie saak sonder vrees of voorkeur te ondersoek. Niemand is bo die wet verhewe nie,” het Mbalula bygevoeg. ‘n Video van die beweerde aanranding word intussen op sosiale media versprei: ?? #HasHeResignedYet? ? #WhatA? #Repost @mangwanya・・・Happy Women's Month ❤️ pic.twitter.com/XaWDjXt74o — DJ Fresh (Big Dawg) (@DJFreshSA) August 7, 2017